**МИНИСТЕРСТВО НА ИКОНОМИКАТА**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

**Оперативна програма „Иновации и конкурентоспособност“ 2014-2020**

**Процедура чрез директно предоставяне**

**BG16RFOP002-2.008 Предоставяне на институционална подкрепа на ИА „Българска служба за акредитация“ за подобряване на инфраструктурата по качеството**

Съдържание

[1. Наименование на програмата: 3](#_Toc453247123)

[2. Наименование на приоритетната ос: 3](#_Toc453247124)

[3. Наименование на процедурата: 3](#_Toc453247125)

[4. Измерения по кодове: 3](#_Toc453247126)

[5. Териториален обхват: 4](#_Toc453247127)

[6. Цели на предоставяната безвъзмездна финансова помощ по процедурата и очаквани резултати: 4](#_Toc453247128)

[7. Индикатори: 5](#_Toc453247129)

[8. Общ размер на безвъзмездната финансова помощ по процедурата:. 6](#_Toc453247130)

[9. Минимален (ако е приложимо) и максимален размер на безвъзмездната финансова помощ за конкретен проект: 6](#_Toc453247131)

[10. Процент на съфинансиране: 6](#_Toc453247132)

[11. Допустими кандидати: 7](#_Toc453247133)

[12. Допустими партньори (ако е приложимо): 7](#_Toc453247134)

[13. Дейности, допустими за финансиране: 8](#_Toc453247135)

[14. Категории разходи, допустими за финансиране: 11](#_Toc453247136)

[14.1. Условия за допустимост на разходите 12](#_Toc453247137)

[14.2. Допустими разходи 13](#_Toc453247138)

[14.3. Недопустими разходи 17](#_Toc453247139)

[15. Допустими целеви групи (ако е приложимо): 18](#_Toc453247140)

[16. Приложим режим на минимални/държавни помощи (ако е приложимо): 18](#_Toc453247141)

[17. Хоризонтални политики: 19](#_Toc453247142)

[18. Минимален и максимален срок за изпълнение на проекта (ако е приложимо): 20](#_Toc453247143)

[19. Ред за оценяване на концепциите за проектни предложения: 20](#_Toc453247144)

[20. Критерии и методика за оценка на концепциите за проектни предложения: 20](#_Toc453247145)

[21. Ред за оценяване на проектните предложения: 20](#_Toc453247146)

[22. Критерии и методика за оценка на проектните предложения: 21](#_Toc453247147)

[23. Начин на подаване на проектните предложения/концепциите за проектни предложения: 23](#_Toc453247148)

[24. Списък на документите, които се подават на етап кандидатстване: 25](#_Toc453247149)

[25. Краен срок за подаване на проектните предложения: 26](#_Toc453247150)

[26. Адрес за подаване на проектните предложения/концепциите за проектни предложения: 27](#_Toc453247151)

[27. Допълнителна информация: 27](#_Toc453247152)

[28. Приложения към Условията за кандидатстване за кандидатстване: 28](#_Toc453247153)

## 1. Наименование на програмата:

ОП „Иновации и конкурентоспособност“ 2014-2020 (ОПИК)

## 2. Наименование на приоритетната ос:

Приоритетна ос 2 „Предприемачество и капацитет за растеж на МСП“,

Инвестиционен приоритет 2.2. „Капацитет за растеж на МСП“

## 3. Наименование на процедурата:

BG16RFOP002-2.008 Предоставяне на институционална подкрепа на ИА БСА за подобряване на инфраструктурата по качеството**.**

## 4. Измерения по кодове:

**Измерение 1 – Област на интервенция:**

**096** Институционален капацитет на публичните администрации и публичните служби, свързани с изпълнението на дейността на ЕФРР, или действия в подкрепа на инициативи на ЕСФ за институционален капацитет.

**Измерение 2 – Форма на финансиране:**

**01** Безвъзмездни средства.**Измерение 3 – Вид територия:**

**07** Не се прилага.

**Измерение 4 – Териториални механизми за изпълнение:**

**07** Не се прилага.

**Измерение 5 – Тематична цел:**

**03** Повишаване конкурентоспособността на МСП.

**Измерение 6 - Вторична тема по ЕСФ:**

**08** Не се прилага.

**Измерение 7 - Икономическа дейност**

**18** **Публична администрация**.

## 5. Териториален обхват:

Дейностите по настоящата процедура следва да бъдат изпълнени на територията на Република България. Допускат се и ограничени дейности, осъществявани в чужбина съгласно чл. 70 от Регламент (ЕС) № 1303/2013.

Резултатите от изпълнението на проекта по процедурата следва да се ползват на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Основната цел на процедура BG16RFOP002-2.008 Предоставяне на институционална подкрепа на ИА БСА за подобряване на инфраструктурата по качеството е да се повиши ефективността и ефикасността на услугите, предоставяни на българските предприятия в областта на акредитацията чрез осигуряване на институционална подкрепа на ИА БСА.

**Обосновка:**

Според изследването Global Competitiveness report 2014-2015[[1]](#footnote-1) най-сериозен проблем за конкурентоспособността на икономиката на страната ни представляват институциите. От трите групи фактори за конкурентоспособност, предлагани от изследването, най-съществено изоставане се наблюдава по отношение на базисни изисквания и ефективност от страна на институциите – несъгласувани административни процедури, недобро административно обслужване и наличие на цялостна значителна административна тежест за бизнеса. Сред основните регистрирани проблеми се включват и тези по отношение на показателите в областите на усъвършенстване на бизнес средата, бизнес процесите и иновациите.

Изхождайки от посочените негативни тенденции и с оглед подобряване на условията и процесите за функциониране и развитие на МСП, както и за осигуряването на условия за честна конкуренция и благоприятна бизнес среда и конкретно осъществяването на цялостната политика в областта на осигуряване на съответствие на българските продукти с международните стандарти за качество и оценка на съответствието в подкрепа на растежа на предприятията, чрез доизграждане и акредитиране на Органи за оценяване на съответствието (ООС), лаборатории и проверяващи по околна среда, за проверка и доказване на съответствието на национални, ЕС и международни стандарти и регламенти за оценяване на съответствието, марки за разпознаваемост и съпоставимост на национален продукт, настоящата процедура предвижда предоставяне на допълваща институционална подкрепа на Изпълнителна агенция „Българска служба за акредитация“ (ИА „БСА“).

Посредством допълващата институционална подкрепа за ИА „БСА“, предоставена в рамките на настоящата процедура, ще се подобри капацитета на българските МСП за работа в интензивно конкурентни пазари, с повишаване на конкурентоспособността и респективно на устойчивото присъствие на българските МСП на външни пазари чрез подобряване, поддържане и гарантиране на качеството на реализираните продукти/процеси/услуги и осигуряване на обективни гаранти за качество и ползване на добри производствени практики, както и чрез развитие и укрепване на управленския капацитет.

**Очаквани резултати:**

В резултат от изпълнението на предвидените дейности по този инвестиционен приоритет и настоящата процедура се очаква да се подобрят условията и процесите за функциониране и развитие на МСП за работа в интензивно конкурентни пазари, ще се гарантират условията за честна конкуренция и лоялни търговски практики, ще се увеличи присъствието на българските МСП на външни пазари чрез одобряване, поддържане и гарантиране на качеството на реализираните продукти/процеси/услуги, ще се осигури обективни гаранти и ползване на добри производствени практики както и ще се постигне устойчива благоприятна бизнес среда

## 7. Индикатори:

За доказване ефективността на дейностите, включени в проектното предложение по настоящата процедура, е необходимо конкретният бенефициент да посочи обективно измерими индикатори за продукт от изпълнението на проекта, както следва:

1. Въведена нова дейност по акредитация за целите на нотификацията. .

2. Изградена и внедрена интегрирана платформа за нуждите на българските МСП..

3.Разработен и внедрен нов програмен продукт (електронна система) с осигурен достъп до интерактивна вътрешна база данни и възможност за отдалечен достъп, с която ИА БСА обслужва МСП в областта на акредитацията..

В т. 8 от Формуляра за кандидатстване кандидатът следва да попълни данни за базова и целева стойност по горепосочените индикатори за изпълнение в съответствие с **Ръководство за потребителя за модул „Е-кандидатстване“** **(Приложение А).**

Резултатите от изпълнението на проектното предложение по настоящата процедура следва да бъдат в съответствие със специфичната цел на Инвестиционен приоритет на Инвестиционен приоритет 2.2 „Капацитет за растеж на МСП“ и следва да допринасят за постигането на следните индикатори за резултат по ОПИК 2014-2020:

1. Обем на износа на стоки и услуги, реализиран от МСП;

2. Производителност на МСП.

Информацията за постигане на индикаторите ще бъде предоставяна служебно от Националния статистически институт (НСИ). Бенефициентът следва да попълни декларация по образец за съгласие за ползване и разпространение на данни на бенефициента за целите на отчитането по Оперативната програма (**Приложение Г** към Условията за кандидатстване).

**ВАЖНО!:** По-подробна информация относно отчитането на индикаторите за резултат и изпълнение в рамките на ОПИК 2014-2020 е предоставена в **Методологическите насоки за отчитането на индикаторите за резултат и изпълнение по ОПИК,** разработени от Управляващия орган и НСИ, публикувани на следния интернет адрес: <http://www.opcompetitiveness.bg/module3.php?menu_id=360> .

## 8. Общ размер на безвъзмездната финансова помощ по процедурата:.

Общият размер на безвъзмездната финансова помощ по процедура BG16RFOP002-2.008 Предоставяне на институционална подкрепа на ИА БСА за подобряване на инфраструктурата по качеството е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Финансиране от Европейския фонд за регионално развитие** | **Национално съфинансиране** |
| 3 900 000 лева  (1 994  038, 34 евро), | 3 315 000 лева  (1 694  932, 59 евро) | 585 000 лева  (299 105, 75 евро). |

Това е общият предвиден размер на безвъзмездната финансова помощ по тази процедура чрез директно предоставяне на конкретен бенефициент. Управляващият орган си запазва правото да не предостави изцяло посочената по-горе сума.

## 9. Минимален (ако е приложимо) и максимален размер на безвъзмездната финансова помощ за конкретен проект:

По настоящата процедура няма изискване за **минимален размер** на безвъзмездната финансова помощ.

**Максималният размер** на помощта, за която може да бъде подадено проектно предложение е 3 900 000 лева (1 994  038, 34 евро).

## 10. Процент на съфинансиране:

Интензитетът на безвъзмездната финансова помощ по настоящата процедура е до 100%. В случаите, когато интензитетът на помощта е под 100 %, остатъкът от общите допустими разходи по проекта трябва да бъде финансиран чрез собствени средства на кандидата.

## 11. Допустими кандидати:

Конкретен бенефициент по настоящата процедура по смисъла на чл. 25, ал. 1, т. 2 от Закона за управление на средствата от Европейските структурни и инвестиционни фондове (обн. в ДВ, бр. 101/22.12.2015 г.) е Изпълнителна агенция „Българска служба за акредитация“ (ИА БСА), с ЕИК/Булстат: 121797714. ИА БСА е одобрена от Комитета за наблюдение на ОПИК 2014-2020 като конкретен бенефициент, който може да получи безвъзмездна финансова помощ за изпълнение на посочените в т. 13 от настоящите Условия за кандидатстване дейности.

Процедурата чрез директно предоставяне на конкретен бенефициент се осъществява съгласно разпоредбите на чл. 5, ал. 1 и чл. 23-25 от ПМС № 162/05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014-2020 г. и Закона за управление на средствата от Европейските структурни и инвестиционни фондове (ЗУСЕСИФ) по следния начин:

- За всяка процедура ръководителят на управляващия орган на програмата утвърждава при условията и по реда на чл. 26, ал. 1, 3, 4 и 5 от ЗУСЕСИФ насоки и/или друг документ, определящи условията за кандидатстване и условията за изпълнение на одобрените проекти.

- Поканата за участие в процедура чрез директно предоставяне се изпраща на конкретния бенефициент заедно с документите по чл. 5, ал. 1 от ПМС № 162/05.07.2016 г. и се публикува в ИСУН 2020 и на интернет страницата на съответната програма.

- При процедурата чрез директно предоставяне се извършва оценка на проектното предложение по ред, определен в документите по чл. 5, ал. 1, т. 1 от ПМС № 162/05.07.2016 г.

- Оценяването на проектно предложение се извършва в срок до три месеца от датата на подаването му или от крайния срок за подаването му, ако такъв е посочен в документите по чл. 5, ал. 1, т. 1 от ПМС № 162/05.07.2016 г.

- При наличие на положителен резултат от оценяването ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ, което се обективира в административен договор с бенефициента.

**ВАЖНО!:** Кандидатът по процедурата чрез директно предоставяне трябва:

- да е директно отговорен за изпълнението на дейностите по проекта, а не да действа в качеството на посредник; и

- да разполага с необходимия административен, финансов и оперативен капацитет, който гарантира успешното изпълнение на дейностите по проекта.

## 12. Допустими партньори (ако е приложимо):

По настоящата процедура чрез директно предоставяне на конкретен бенефициент не се допуска участието на партньори.

## 13. Дейности, допустими за финансиране:

Проектното предложение по настоящата процедура и включените в него дейности следва да съответстват на принципа на ефективност и ефикасност, като предвидените дейности трябва да гарантират постигането на целите на Оперативна програма „Иновации и конкурентоспособност“ 2014-2020 г. и специфичната цел и резултати на Инвестиционен приоритет 2.2 „Капацитет за растеж на МСП“ от Приоритетна ос 2 „Предприемачество и капацитет за растеж на МСП“, при най-адекватното съотношение между очакваните разходи и ползи.

Настоящата процедура се явява продължение и разширение на предоставената в рамките на ОП „Развитие конкурентоспособността на българската икономика“ 2007-2013 (ОПРКБИ) подкрепа на институционалните бенефициенти за подобряване на бизнес средата и националната инфраструктура по качеството.

С цел осигуряване на цялостна визия и всеобхватност на подхода по отношение на предоставяната подкрепа за дейности по линия на ОПИК за програмния период 2014-2020 г., както и очакваните резултати от изпълнението на настоящата процедура, при кандидатстване конкретният бенефициент следва да представи попълнена Средносрочна рамкова програма по образец - **Приложение Ж** към настоящите Условия за кандидатстване.

Допустимите по настоящата процедура дейности следва да имат за свой основен предмет постигането на целта на инвестиционния приоритет и настоящата процедура чрез директно предоставяне, а именно: повишаване качеството и количеството на услугите, предоставяни на българските предприятия в областта на акредитацията.

**Допустими за финансиране по настоящата процедура са следните видове дейности:**

1. Организиране и провеждане на специализирани информационни събития, за подобряване ефективността и ефикасността на услугите, които ИА БСА предлага в областта на акредитацията насочени към българските предприятия и крайни потребители.

2. Популяризация и утвърждаване на значимостта от акредитация на българските МСП във връзка с подобряване на капацитета за работа в интензивно конкурентни пазари и ролята на ИА БСА в качеството и на национален орган по акредитация

3. Оптимизиране и технологично обновление на информационната инфраструктура на ИА БСА, необходимо за ефективното управление на услугите, предоставени от ИА БСА на българските МСП;

3.1 Разработване, внедряване и поддръжка на нов програмен продукт (електронна система) с осигурен достъп до интерактивна вътрешна база данни и възможност за отдалечен достъп, с която ИА БСА да обслужва МСП в областта на акредитацията;

3.2 Дейности за инвестиции в ново оборудване (компютри, сървъри и мултимедия), необходимо за ефективното управление на услугите, предоставяни от ИА БСА на МСП.

4. Организиране и провеждане на обучения/семинари и консултации на служителите на ИА БСА и лица, пряко ангажирани в процеса по акредитация[[2]](#footnote-2) с цел повишаване на техния капацитет в областта на акредитацията.

5. Провеждане на специализирани обучения на експерти, оценители и лица, подлежащи на акредитация във връзка с настъпването на промени или приемането на ново законодателство в областта на акредитацията.

6. Изготвяне/извършване на анализи, целящи усъвършенстване на дейността по акредитация за нуждите на МСП;

7. Създаване, внедряване и поддръжка на интегрирана платформа за нуждите на българските МСП чрез предоставяне на данни на държавни субекти от инфраструктура по качество и защита на потребителя

7.1. Надграждане на съществуващи регистри с данни, чрез доставка, внедряване и поддръжка на специализиран софтуер за база данни с цел предоставяне на данни на МСП;

7.2. Доразработване и поддръжка на съществуваща електронна страница на ИА БСА във връзка с улесняване на достъпа на българските МСП до данните от съществуващите и актуализирани регистри;

7.3. Разработване, внедряване и поддръжка на програма за интегриране на съществуващите регистри, съдържащи база данни и електронната страница на ИА БСА.

8. Междулабораторни сравнения, необходими за проучване и оценка на съответствието на предоставените от акредитираните от ИА БСА органи.

9. Участия в работни групи и конференции на служителите на ИА БСА в национални и международни форуми с цел хармонизиране на изискванията по отношение на въведените стандарти и регламенти, както и политиките за развитие на акредитацията и българските МСП.

10. Изготвяне/извършване на анализи, проучвания и изследвания във връзка с въвеждане на нова дейност по акредитация за целите на нотификацията

11. Дейности свързани с ограничени строително-монтажни работи по помещения за връзки на ИА БСА с представители на МСП и офис дооборудване и дообзавеждане.

12. Консултантски услуги за подготовка/разработване на документация за предвидените по проекта обществени поръчки и осъществяване на контрол по изпълнението на договорите за възлагане на обществени поръчки.

13. Дейности, свързани с организация и управление на проекта.

**ВАЖНО!:** Кандидатът е пряко отговорен за управлението на проекта и осигуряването на качественото изпълнение на заложените в него дейности. Предвид това, той следва да предвиди достатъчно добри механизми за вътрешна оценка и контрол, както и за мониторинг на напредъка и предприемането на корективни мерки при необходимост. Задълженията на лицата, пряко ангажирани с дейности по изпълнението и/или управлението на проекта, трябва недвусмислено да произтичат от дейностите по проектното предложение. Изискванията, на които трябва да отговарят членовете на екипа за организация, управление и/или изпълнение на проекта с оглед на функциите и задълженията, определени за съответната позиция в екипа, се посочват и описват в т. 9 „Екип“ от Формуляра за кандидатстване

14. Одит на проекта. - одитът на проекта трябва да бъде извършен съгласно **Приложение Л** (Образец на одиторски доклад) към Условията за изпълнение и да бъде приложен към финалния отчет по проекта.

15. Дейности, свързани с информация и комуникация на проекта – в съответствие с изискванията на Регламент (ЕС) №1303/2013, Приложение XII „Информация и комуникация относно подкрепата от фондовете“.

**ВАЖНО!:** Пълният набор от мерки за информиране и комуникация, които конкретният бенефициент трябва да прилага при изпълнение на проекти, финансирани от ЕСИФ се съдържа в „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган –<http://www.opcompetitiveness.bg/module3.php?menu_id=359>.

**Допустимите дейности по настоящата процедура трябва:**

- Да не противоречат на правилата, описани в Регламент (ЕС) № 1301/2013 на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, Регламент (ЕС) № 1303/2013 на Съвета относно определянето на общи разпоредби за Европейския регионален фонд, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и Регламент за изпълнение (ЕС) 2015/207 на Комисията за определяне на подробни правила за прилагането на Регламент (ЕС) № 1303/2013 на Европейския парламент и на Съвета;

- Да са насочени към изпълнението на целите на Приоритетна ос 2 „Предприемачество и капацитет за растеж на МСП“ и на ОПИК 2014-2020;

- Да бъдат ясно обосновани и да имат конкретни цели;

- Да не са физически завършени или изцяло осъществени преди подаването на формуляра за кандидатстване от конкретния бенефициент, независимо дали всички свързани плащания са извършени от него;

- Да са подходящи, практични и последователни, и да съответстват на целите и очакваните резултати.

**ВАЖНО!:** Кандидатът следва да представи описание на методите за изпълнение на всяка една дейност, нейната последователност и основанията за избора й, вкл. и методите за осъществяване на вътрешен мониторинг и осигуряване устойчивост на резултатите в т. 7 „План за изпълнение/Дейности по проекта“ от Формуляра за кандидатстване.

**ВАЖНО!:** Кандидатът няма право да подава проектно предложение за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

## 14. Категории разходи, допустими за финансиране:

При предоставяне на безвъзмездна финансова помощ по настоящата процедура ще бъдат взети под внимание само допустимите разходи, детайлно описани по-долу. Бюджетът представлява както предварителна оценка на очакваните разходи, така и максимален размер на допустимите разходи. Стойността на допустимите разходи трябва да се основава на европейското и българското законодателство, да се базира на нормативно определени размери или на реални пазарни цени и да е в съответствие с предвижданите дейности.

**ВАЖНО!:** По време на оценката на проектното предложение е възможно да бъдат установени обстоятелства, които да налагат промяна в бюджета (т. 5 от Формуляра за кандидатстване). Възможните изменения на бюджета не могат да доведат до увеличаване на сумата на исканата безвъзмездна помощ по настоящата процедура. Оценителната комисия може да нанесе корекции в т. 5 „Бюджет на проекта“ от Формуляра за кандидатстване във връзка с установени в процеса на оценката недопустими и/или необосновани разходи и/или на кандидата се предоставят указания и срок за отстраняване на установените нередовности, непълноти и/или несъответствия.

## 14.1. Условия за допустимост на разходите

**За да бъдат допустими разходите по настоящата процедура чрез директно предоставяне на безвъзмездна финансова помощ трябва да отговарят на следните условия:**

**1/.** Да са необходими за изпълнението на проекта и да отговарят на принципите за добро финансово управление - икономичност, ефикасност и ефективност на вложените средства.

С оглед определяне на реалистичността на предвидените разходи за придобиване на активи, както и на разходите за услуги, конкретният бенефициент следва да приложи към Формуляра за кандидатстване **оферта и/или извлечение от каталог на производители/ доставчици и/или проучване в интернет** за активи (дълготрайни материални активи и дълготрайни нематериални активи) и **оферта и/или извлечение от каталог на доставчици на услуги и/или проучване в интернет** за планираните по проекта услуги.

Горепосочените документи са индикативни и служат за оценка на реалистичността на заложените в бюджета на проектното предложение (т. 5 от Формуляра за кандидатстване) разходи за съответните активи/услуги. По тази причина, в **Приложение Е** – Техническа спецификация, конкретният бенефициент следва да посочи само минимални технически и/или функционални характеристики на предвидените за закупуване активи/услуги, без да указва марки, модели и други конкретни технически спецификации, които насочват към определени производители, марки и модели. Заложените разходи следва да съответстват на представените пазарни цени, като е допустимо увеличение до 10 % от стойността на представената оферта и/или извлечение от каталог на производител/доставчик и/или проучване в интернет.

**2/.** Да бъдат извършени след датата на подаване на проектното предложение и до изтичане на крайния срок, определен за представяне на финалния отчет за изпълнение на дейностите по проекта.

Разходооправдателните документи, свързани с изпълнението на допустимите по проекта дейности, следва да бъдат издадени в периода на допустимост на разходите – след датата на подаване на проектното предложение и до изтичане на крайния срок, определен за предаване на междинния/финалния отчет.

**3/.** Да са в съответствие с категориите разходи, включени в административния договор за предоставяне на безвъзмездна финансова помощ.

**4/.** За разходите да е налична адекватна одитна следа в съответствие с чл. 57, ал. 1, т. 6 от ЗУСЕСИФ, включително да са спазени изискванията за съхраняване на документите по чл. 140 от Регламент (ЕС) № 1303/2013.

**5/.** Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента. Разходи, подкрепени с протоколи за прихващане, не се считат за допустими.

**6/.** Да са отразени в счетоводната документация на бенефициента чрез отделни счетоводни аналитични сметки по проекта или в отделна счетоводна система.

**7/.**  Да могат да се установят и проверят, да бъдат подкрепени от оригинални разходо-оправдателни документи.

**8/.** Да са за реално доставени/извършени продукти и услуги, въз основа на договори, които са сключени при спазване изискванията на националното и европейското законодателство за възлагане на обществени поръчки.

**9/.**  Да са за дейности, определени и извършени под отговорността на Управляващия орган и съгласно Методологията и критериите за подбор на операции, одобрени от Комитета за наблюдение.

**10/.** Да не са финансирани по друг проект, програма или друга финансова схема, финансирана от публични средства на националния или европейския бюджети.

**ВАЖНО!:** Оценката на допустимостта на разходите за дълготрайни материални и нематериални активи, посочени в бюджета на проектното предложение (т. 5 от Формуляра за кандидатстване) ще бъде извършвана в съответствие с българското законодателство.

## 14.2. Допустими разходи

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) № 1301/2013 на Европейския парламент и Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО) № 1080/2006, Регламент (ЕС) № 1303/2013 на Европейския парламент и Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, Закона за управление на средствата от Европейските структурни и инвестиционни фондове (ЗУСЕСИФ), както и всички други законови и подзаконови нормативни актове от приложимото право на Европейския съюз и българското законодателство и настоящите Условия за кандидатстване.

**Допустими по настоящата процедура са следните видове разходи:**

1. Разходи за организиране и провеждане на специализирани информационни събития, за подобряване ефективността и ефикасността на услугите, които ИА БСА предлага в областта на акредитацията насочени към българските предприятия и крайни потребители.

2. Разходи за популяризация и утвърждаване на значимостта от акредитация на българските МСП във връзка с подобряване на капацитета за работа в интензивно конкурентни пазари и ролята на ИА БСА в качеството и на национален орган по акредитация;

3. Разходи за оптимизирана и технологично обновление на информационната инфраструктура на ИА БСА, необходимо за ефективното управление на услугите, предоставени от ИА БСА на българските МСП;

3.1 Разходи за разработване, внедряване и поддръжка на нов програмен продукт (електронна система), с осигурен достъп до интерактивна вътрешна база данни и възможност за отдалечен достъп, с която ИА БСА да обслужва МСП в областта на акредитацията

3.2 Разходи за закупуване на ново технологично оборудване (компютри, сървъри и мултимедия), необходимо за ефективното управление на услугите, предоставяни от ИА БСА на МСП.

4. Разходи за организиране и провеждане на обучения/семинари и консултации на служителите на ИА БСА и лица, пряко ангажирани в процеса по акредитация с цел повишаване на техния капацитет в областта на акредитацията;

5. Разходи за провеждане на специализирани обучения на експерти, оценители и лица подлежащи на акредитация във връзка с настъпването на промени или приемането на ново законодателство в областта на акредитацията.

6. Разходи за изготвяне/извършване на анализи, целящи усъвършенстване на дейността по акредитация за нуждите на МСП:

7. Разходи за създаване, внедряване и поддръжка на интегрирана платформа за българските МСП чрез предоставяне на данни на държавни субекти от инфраструктура по качество и защита на потребителя:

7.1. Разходи за надграждане на съществуващи регистри с данни, чрез доставка, внедряване и поддръжка на специализиран софтуер за база данни с цел предоставяне на данни на МСП:

7.2. Разходи за доразработване и поддръжка на съществуваща електронна страница на ИА БСА във връзка с улесняване на достъпа на българските МСП до данните от съществуващите и актуализирани регистри;

7.3. Разходи за разработване, внедряване и поддръжка на програма за интегриране на съществуващите регистри, съдържащи база данни и електронната страница на ИА СБА.

8. Разходи за междулабораторни сравнения, необходими за проучване и оценка на съответствието на предоставените от акредитираните от ИА БСА органи.

9. Разходи за участия в работни групи и конференции на служителите на ИА БСА в национални и международни форуми с цел хармонизиране на изискванията по отношение на въведените стандарти и регламенти, както и политиките за развитие на акредитацията и българските МСП.

10. Разходи за изготвяне/извършване на анализи, проучвания и изследвания във връзка с въвеждане на акредитация за целите на нотификацията.

11. Разходи за извършване на строително-монтажни работи по помещения за връзки на ИА БСА с представители на МСП:

11.1. Разходи за доставка и монтаж на оборудване и обзавеждане на работни помещения, обучителен център и приемна;

11.2. Разходи за СМР за обособяването на изнесен деловоден център.

12. Разходи за консултантски услуги за подготовка/разработване на документация за предвидените по проекта обществени поръчки и осъществяване на контрол по изпълнението на договорите за възлагане на обществени поръчки.

13. Разходи за организация и управление на проекта - до 10% от общите допустими разходи по проекта.

- Разходи за възнаграждения на лица, пряко ангажирани с дейности по изпълнението и/или управлението на проекта, включително задължителните социални и здравни осигурителни вноски за сметка на осигурителя, съгласно националното законодателство.

По процедурата кандидатът може да сформира екип, отговорен за управлението и/или изпълнението на проекта, който да се състои от максимум 6 (шест) члена, сред които:

1/. Ръководител на проекта;

2/. Координатор на проекта;

3/. Експерти, отговорни за осъществяването на дейностите, свързани с възлагане на обществени поръчки (по преценка на бенефициента);

4/. Експерти, отговорни за финансовото и счетоводно отчитане и обслужване на проекта (по преценка на бенефициента);

5/. Други експерти, ако са необходими за управление и/или изпълнение на проекта (по преценка на бенефициента).

Разходите за екип, отговорен за управлението и/или изпълнението на проекта са допустими, когато:

1. Управлението и/или изпълнението се осъществява само от служители на бенефициента;

2. В управлението и/или изпълнението на проекта са включени и външни за бенефициента лица – при необходимост от специфична експертиза и/или липса на достатъчен собствен административен капацитет;

3. Управлението и/или изпълнението се осъществява изцяло от външни за бенефициента лица, избрани в съответствие с националното законодателство.

**ВАЖНО!:** Дейностите по изпълнение и/или управление се възлагат както следва:

1. С длъжностната характеристика на служителя, нает от бенефициента по трудово или служебно правоотношение;

2. Дейности, изпълнявани извън установеното работно време и длъжностна характеристика на служителя, се възлагат при следните условия:

2.1. със заповед на органа по назначаване на служителя по служебно правоотношение, с негово съгласие и срещу възнаграждение са възложени допълнителни задължения във връзка с управлението и/или изпълнението на проект;

2.2. със служителя по трудово правоотношение е сключен трудов договор по реда на чл. 110 от Кодекса на труда във връзка с управлението и/или изпълнението на проект; или

2.3. извън случаите по т. 1 и т. 2 за дейности по проекта с лицето е сключен договор съгласно правилата по чл. 49, ал. 2 от Закона за управление на средствата от Европейските структурни и инвестиционни фондове (ЗУСЕСИФ).

Допустимият размер на разходите за възнаграждения на лица, пряко ангажирани с дейности по изпълнението и/или управлението на проекта се определя по следния начин:

1. За служителите на бенефициента, наети по трудово или служебно правоотношение съгласно т. 1 и т. 2.1. и т. 2.2. по-горе – до размера на възнаграждението на часова база, което лицето получава за изпълнение на дейности по основното си служебно или трудово правоотношение.

2. За лицата, с които е сключен договор съгласно правилата по чл. 49, ал. 2 от ЗУСЕСИФ – съгласно условията на сключения договор.

**ВАЖНО!:** В случаите, в които дейностите, свързани с подготовката и възлагането на обществени поръчки, е предвидено да се осъществяват от експерти, включени в екипа за за управление и/или изпълнение на проекта, е недопустимо припокриването на дейностите, осъществявани от тези експерти, с дейностите по подготовка/разработване на документация за предвидените по проекта обществени поръчки и осъществяването на контрол по договорите за обществени поръчки, предвидени да се извършват от външен изпълнител, избран по реда на ЗОП.

14. Разходи за командировки (пътни, дневни и квартирни разходи и разходи за застраховки) в страната и чужбина, свързани с изпълнението на проекта, в съответствие с Наредбата за командировките в страната и с Наредбата за служебни командировки и специализации в чужбина. Максималният размер на разходите за дневни и квартирни при командировки в чужбина не следва да превишава размера, указан в Приложение 2 на Наредбата за служебните командировки и специализации в чужбина

15. Разходи за одит на проекта до 10 000 лв**.** (приложимо за проекти със стойност на безвъзмездната финансова помощ над 750 000 евро (1 466 872,5 лв.) в съответствие с чл. 207 от Делегиран регламент на Комисията (ЕО) № 1268/2012 относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза).

16. Разходи за информация и комуникация на проекта - до 1% от общите допустими разходи по проекта.

## 14.3. Недопустими разходи

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата за Структурните фондове на ЕС (Регламент (ЕС) № 1301/2013 на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, Регламент (ЕС) № 1303/2013 на Съвета относно определянето на общи разпоредби за Европейския регионален фонд, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и Регламент за изпълнение (ЕС) 2015/207 на Комисията за определяне на подробни правила за прилагането на Регламент (ЕС) № 1303/2013 на Европейския парламент и на Съвета, Регламент (ЕС, Евратом) № 966/2012 на Европейския парламент и на Съвета от 25 октомври 2012, относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета), ПОСТАНОВЛЕНИЕ № 189 на МС от 28.07.2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014-2020 г., Закон за управление на средствата от Европейските структурни и инвестиционни фондове.

**Специфични недопустими разходи:**

В допълнение към общите недопустими разходи съгласно приложимото законодателство, по настоящата процедура чрез директно предоставяне на безвъзмездна помощ за недопустими се считат и следните видове разходи:

• разходи за дълготрайни активи втора употреба и за дълготрайни активи, които не са заведени за първи път от получателя на помощта (закупени от първи доставчик или производител);

• принос в натура;

• разходи за възстановим ДДС;

• разходи за покриване на възможни бъдещи загуби или дългове;

• глоби, имуществени санкции и разходи по правни спорове;

• загуби от обмяна на валута;

• всички разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима;

• разходи, които са финансирани с публични средства от други публични източници;

Управляващият орган може да нанесе корекции както във Формуляра за кандидатстване, така и в бюджета на проекта (т. 5 от Формуляра за кандидатстване) във връзка с установени в процеса на оценката недопустими дейности и разходи и/или на кандидата се предоставят указания и срок за отстраняване на установените нередовности, непълноти и/или несъответствия.

## 15. Допустими целеви групи (ако е приложимо):

Целевите групи могат да бъдат обособени в пет основни направления, съобразно спецификата им както следва:

1/ Съгласно предоставяните от ИА БСА продукти и услуги към Органите за оценяване на съответствието (ООС), съответно разпределени в следните девет основни области на дейност, съобразно компетентността и обхвата на предоставяните услуги на краен потребител:

- Лаборатории за изпитване и медицински лаборатории;

- Лаборатории за калибриране;

- Органи по сертификация на продукти;

- Органи по сертификация на системи за управление – ISO 9001, 14001, 18001, 27001, 22000;

- Органи по сертификация на лица;

- Органи за контрол;

- Проверяващи по околна среда;

- Верификационни органи съгласно ISO 14065 в комбинация с Регламент (ЕС) № 600/2012 г.;

- Лаборатории за извършване на изследвания и/или изпитвания на химични вещества и препратки чрез инспекция и удостоверяване съответствието с принципите на Дoбрата лабораторна практика;

2/ Органи на държавната и местна власт, използващи резултати, методи или имащи отношение към дейността по оценка на съответствието;

3/ Юридически и физически лица, индустриални предприятия и организации, представляващи индустрията;

4/ Потребители и представляващи организации на органите по оценка на съответствието, на услуги свързани с съобразяването , синхронизирането и / или отговарянето на международни регламенти, стандарти и изисквания;

5/ Организации, представляващи експерти, научни работници и представители на академичната общност

## 16. Приложим режим на минимални/държавни помощи (ако е приложимо):

Съгласно чл. 107, § 1 от ДФЕС „всяка помощ, предоставена от държава-членка или чрез ресурси на държава-членка, под каквато и да било форма, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, доколкото засяга търговията между държавите-членки, е несъвместима с вътрешния пазар“.

Според постоянната съдебна практика на Съда на ЕС „Предприятие“ се определя като субект, предоставящ стоки и услуги на пазара, независимо от правния си статут и начина на финансиране.

„Закон за националната акредитация на органи за оценяване на съответствието (ЗНАООС), обн. ДВ, бр. 41 от 2010 г., в сила от 01.06.2010 г. определя Изпълнителна агенция "Българска служба за акредитация" като национален орган по акредитация на Република България в съответствие с Регламент (ЕО) № 765/2008 на Европейския парламент и на Съвета. ЗНАООС посочва ИА БСА като единственият орган в Република България, който има право да извършва акредитация на органи за оценяване на съответствието. Във връзка с реализиране на дейностите по настоящата процедура Изпълнителната агенция на Българската служба по акредитация ИА БСА е държавен орган и не действа в качеството си на предприятие по смисъла на чл.107, § 1 от ДФЕС, тъй като осъществяването на функциите по провеждане на държавната политика в областта на акредитацията не е свързано с предоставянето на стоки и услуги, които да поставят в по-благоприятно положение определени предприятия, производството или търговията на определени стоки. На осн. чл. 8 от ЗНАООС, ИА БСА осъществява нестопанска дейност като извършва акредитация на лица осъществяващи дейности по оценяване на съответствието и други изчерпателно изброени дейности. В този смисъл услугите, които извършва ИА БСА представляват услуги в изпълнение на нормативноустановените и правомощия.

Допустимите дейности за финансиране по настоящата процедура попадат в компетенциите на ИА БСА, която осъществява функции, присъщи на държавата и не представлява предприятие, извършващо икономическа дейност.

В тази връзка, не съществува възможност, вкл. хипотетична, посочените дейности/услуги да могат да бъдат извършвани от други предприятия (национални или от други държави-членки), и в този смисъл не е засегната търговията между държавите-членки на ЕС, т.е. предоставяната помощ не уврежда и не заплашва да увреди конкуренцията и търговията на Общия пазар.

Допълнително, по процедурата е предвидено разходването на публичния ресурс към други лица при осъществяването на дейностите по проекта да се извършва по реда на Закона за обществените поръчки[[3]](#footnote-3) /ЗОП/, тъй като ИА БСА е с качество на възложител съгласно ЗОП[[4]](#footnote-4) (със статут на публичен възложител) и по този начин дейностите по проекта ще бъдат възложени посредством процедури по ЗОП.

Предвид това, подпомагането по процедурата не следва да се разглежда като попадащо в обхвата на чл. 107 § 1 от Договора за функциониране на Европейския съюз и не представлява държавна помощ.

## 17. Хоризонтални политики:

По настоящата процедура следва да е налице съответствие на проектното предложение и принос към приложимите за проекта принципи на хоризонталните политики на ЕС:

- Насърчаване на равенството между мъжете и жените и на недискриминацията – проектът насърчава равните възможности за всички, независимо от пол и етническа принадлежност, религия или вероизповедание, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност.

- Устойчиво развитие – проектът допринася за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях, опазване на биологичното разнообразие, устойчивостта на природни бедствия, както и превенцията и управлението на риска.

В т. 11 „Допълнителна информация, необходима за оценка на проектното предложение“ от Формуляра за кандидатстване кандидатът следва да представи информация за съответствието на проектното предложение с приложимите за проекта принципи. Прилагането на заложените в проекта принципи ще се проследява на етап изпълнение на проектното предложение.

## 18. Минимален и максимален срок за изпълнение на проекта (ако е приложимо):

Продължителността на изпълнение на проекта не следва да надвишава **50 (петдесет месеца)**, считано от датата на влизане в сила на административния договор за директно предоставяне на безвъзмездна финансова помощ.

## 19. Ред за оценяване на концепциите за проектни предложения:

Неприложимо.

## 20. Критерии и методика за оценка на концепциите за проектни предложения:

Неприложимо

## 21. Ред за оценяване на проектните предложения:

Оценката на проектното предложение по настоящата процедурата чрез директно предоставяне на конкретен бенефициент се извършва от Оценителна комисия, определена със заповед на Ръководителя на Управляващия орган. Проектното предложение се оценява за съответствие с предварително одобрените от Комитета за наблюдение Критерии и методика за оценка на проектното предложение по процедурата, посочени в т. 22 „Критерии и методика за оценка на проектните предложения“ от настоящите условия и **Приложение Д** към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното предложение.

В случай на установени по време на оценката нередовности, непълноти и/или несъответствия на документите за кандидатстване, Управляващият орган изпраща на конкретния бенефициент уведомление за установените нередовности, непълноти и/или несъответствия и определя разумен срок за тяхното отстраняване, който не може да бъде по-кратък от една седмица, като денят на получаване на уведомлението не се брои. В уведомлението, което се изпраща на конкретния бенефициент, задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им.

Искането за предоставяне на информация/документи се изпраща чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН 2020 са невъзможни. В случай че конкретният бенефициент не отстрани в срок нередовност, непълнота и/или несъответствие с изискванията, производството по процедурата може да бъде прекратено.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН 2020 (**Приложение А** към Условията за кандидатстване).

## 22. Критерии и методика за оценка на проектните предложения:

Оценката по настоящата процедура се извършва въз основа на критерии, одобрени от Комитета за наблюдение на ОП „Иновации и конкурентоспособност“ 2014-2020 (КН на ОПИК), подробно описани в **Приложение Д** към Условията за кандидатстване. Методиката и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

|  |  |  |  |  |
| --- | --- | --- | --- | --- |
| **Критерии за техническа и финансова оценка** | ДА | НЕ | | Н/П |
| **I. Цел на проекта, описание на дейностите и организация на изпълнението** |  |  | |  |
| 1. Проектното предложение допринася за постигане на специфичната цел на инвестиционния приоритет и целта на настоящата процедура. |  |  | |  |
| 2. Проектното предложение е в съответствие с приложимите хоризонтални политики на ЕС. |  |  | |  |
| 3. Проектното предложение демонстрира ясна връзка между цели, дейности и резултати. |  |  | |  |
| **II. Ефективност на дейностите** |  |  | |  |
| 1. Всички дейности по проекта са ясно и последователно описани, като са посочени причините за избора на всяка една дейност и нейният принос за постигане на очакваните резултати. |  |  | |  |
| 2. Планът за изпълнение на дейностите е реалистично планиран и осъществим, като е съобразен с плана за външно възлагане. |  |  | |  |
| 3. Планът за външно възлагане е в съответствие с предвидените дейности, като кандидатът е предвидил механизми, позволяващи мониторинг и текущ контрол на изпълнението на предвидените поръчки и своевременното предприемане на корективни мерки. |  |  | |  |
| 4. В проектното предложение са описани начините, чрез които се планира да бъде осигурена устойчивостта на резултатите и ефекта от изпълнението на проекта. |  |  | |  |
| 5. Конкретният бенефициент е предложил екип с подходяща квалификация и опит за изпълнението на дейностите по проекта. Предложено е ясно разделение на отговорностите и функциите между отделните членове на екипа. |  |  | |  |
| **III. Бюджет и ефективност на разходите** |  |  | |  |
| 1. Кандидатът не е получил финансиране от източник с публичен характер (друг проект/програма/бюджетна линия или друга финансова схема с източник националния бюджет, бюджета на ЕС или друга донорска програма) за същите разходи, за финансирането, на които кандидатства по настоящата процедура. |  | |  |  |
| 2. Всички разходи, включени в бюджета на проектното предложение съответстват изцяло на дейностите, предвидени за изпълнение. |  | |  |  |
| 3. Съотношението между предвидените разходи и планираните резултати е оптимално, като е съобразено с реалните пазарни цени, съгласно Условията за кандидатстване. |  | |  |  |
| 4. Размерът на исканата безвъзмездна финансова помощ е в съответствие с максималния размер, указан в Условията за кандидатстване. |  | |  |  |
| 5. Общата стойност на разходите за организация и управление на проекта не надхвърля 10 % от стойността на общите допустими разходи по проекта. |  | |  |  |
| 6. Кандидатът е предвидил разходи за извършване на независим одит на проекта, като общата стойност на разходите за одит не надхвърля 10 000 лв. |  | |  |  |
| 7. Предвидени са разходи за информация и комуникация, в съответствие с изискванията на Регламент (ЕС) № 1303/2013, Приложение XII „Информация и комуникация относно подкрепата от фондовете“. |  | |  |  |
| 8. Общата стойност на разходите за информация и комуникация не надхвърля 1% от стойността на общата стойност на допустимите разходи по проекта. |  | |  |  |

**ВАЖНО!:** По време на оценката, предложените индикативни цени за активи/услуги ще подлежат на проверка от страна на Оценителната комисия по отношение на реалистичност спрямо документите, представени съгласно посоченото в букви д/ и е/ от т. 24 от настоящите Условия за кандидатстване. В случай че по време на оценката се установи наличие на недопустими или необосновани разходи, Оценителната комисия служебно премахва/коригира съответните разходи от бюджета на проекта/или на кандидата се предоставят указания и срок за отстраняване на установените нередовности, непълноти и/или несъответствия.

След оценката на проектното предложение, при положително становище, решението на Ръководителя на УО да предостави безвъзмездна финансова помощ се обективира в административен договор за директно предоставяне на безвъзмездна финансова помощ на конкретния бенефициент.

## 23. Начин на подаване на проектните предложения/концепциите за проектни предложения:

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България** (ИСУН 2020) единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: **https://eumis2020.government.bg.**

Подготовката и подаването на проектното предложение в ИСУН 2020 се извършва по следния начин: Кандидатът влиза в ИСУН 2020, след регистрация чрез имейл и парола, избира настоящата процедура чрез директно предоставяне от „Отворени процедури“и създава ново проектно предложение.

Проектното предложение по настоящата процедура се изготвя от кандидата, съгласно инструкциите на УО дадени в Указанията за електронно кандидатстване (**Приложение А)**.

**Изискващите се съгласно т. 24 от Условията за кандидатстване придружителни документи** към Формуляра за кандидатстване също **се подават изцяло електронно**. Посочените документи се описват в т. 12 „Прикачени електронно подписани документи“ от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в превод на български език.

**ВАЖНО!:** Проектното предложение се подава електронно чрез ИСУН 2020, като се подписва с КЕП от законния представител на кандидата или надлежно оправомощено за целите на подаване на проектното предложение лице. При оправомощаване следва да се приложи документ за оправомощаване, подписан с КЕП от законния представител на кандидата. От текста на документа следва да става ясно, че законният представител оправомощава съответното лице да подаде проектното предложение и да подпише с КЕП документите, за които не е изрично отбелязано в т. 24 „Списък на документите, които се подават на етап кандидатстване“ от Условията, че не могат да се подписват от оправомощени лица, тъй като с тях се декларират данни, за които се носи наказателна отговорност в лично качество.

Препоръчително е проектното предложение да се подава винаги от профила на кандидата, а не от друг профил, тъй като впоследствие именно този профил ще бъде използван за комуникация с Управляващия орган и за отстраняване на установените нередовности по време на оценката на проектното предложение. По време на оценката комуникацията с кандидата и отстраняването на нередовностите по подаденото проектно предложение ще се извършват електронно чрез профила на кандидата в ИСУН 2020, от който е подаден проектът и промени на посочения профил (вкл. промяна на имейл адреса, асоцииран към съответния профил) **са недопустими.**

При съставянето на т. 5 „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство, и по-конкретно - Закона за обществените поръчки и актовете по неговото прилагане. Кандидатът следва да съобрази, че съгласно посоченото национално законодателство, редът за провеждане на процедурите за определяне на изпълнител/и се определя въз основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове.

**ВАЖНО!:** **При избора на изпълнител/и на дейностите по проекта, в случай че е приложимо, конкретният бенефициент, следва да предвиди при възлагането на обществени поръчки прилагането на мерки за опазване на околната среда съгласно приложимите разпоредби на ЗОП и актовете по прилагането му и в съответствие с чл. 47, ал. 1 и чл. 63, ал. 1, т. 6 от ЗОП.**

## 24. Списък на документите, които се подават на етап кандидатстване:

Кандидатът по настоящата процедура чрез директно предоставяне следва да представи следните документи, по изцяло електронен път чрез ИСУН 2020, с помощта на КЕП:

**а/** Декларация, че кандидатът е запознат с условията за кандидатстване и условията за изпълнение – попълнена по образец **(Приложение Б)** към Условията за кандидатстване **– подписана с КЕП от законния представител на кандидата и прикачена в ИСУН 2020.**

**б/** Декларация относно статута по ЗДДС – попълнена по образец **(Приложение В)** към Условията за кандидатстване – **подписана с КЕП от законния представител на кандидата и прикачена в ИСУН 2020.**

**в/** Документ за оправомощаване на лицето, което подписва с КЕП от името на кандидата документите за кандидатстване по проектното предложение в ИСУН 2020 (в случай, че е приложимо) и/или последвала кореспонденция между УО и Кандидата - **подписано с КЕП** **от законния представител на кандидата и прикачено в ИСУН 2020.**

**г/** Декларация за съгласие данните от статистическите изследвания необходими за кандидатстване, оценка на проектното предложение, мониторинг, измерване и отчитане на резултатите от изпълнението и контрола по изпълнението на ОПИК за периода до приключване на програмата да бъдат предоставяни от Националния статистически институт - попълнена по образец **(Приложение Г)** към Условията за кандидатстване - **– подписана с КЕП от законния представител на кандидата и прикачена в ИСУН 2020.**

**ВАЖНО!:** Законният представител/и на кандидата няма/т право да оправомощава/т други лица да подписват декларациите/документите по букви а/, б/, в/, и г/, тъй като с тях се декларират данни, които декларатора декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

**д/** Техническа спецификация на предвидените за закупуване на активи/услуги, попълнена по образец (**Приложение Е**).

**е/** Оферта и/или извлечение от каталог на производител/ доставчик и/или проучване в интернет за активи/услуги – с предложена цена от производителя/доставчика.

**ВАЖНО!:** Документите по буква е/ трябва да съдържат информация за: наименование на оферента; технически и/или функционални характеристики на актива/услугата, съответстващи на посочените в **Приложение Е** минимални технически и/или функционални характеристики, цена и вид на валутата.

В случай, че кандидатът представя оферта, от нея следва да е видно лицето, което я е издало от името на оферента, като напр. подпис, електронен подпис или разпечатка на електронно съобщение, с което е получена.

В случай, че кандидатът представя проучвания в интернет, следва да приложи разпечатка на съответната интернет страница на производителя/доставчика и прикачена в ИСУН 2020.

**ж/** Средносрочна рамкова програма за подкрепа на дейности по ОПИК 2014-2020, (**Приложение Ж**)**.**

**ВАЖНО!:** Кандидатът следва да се увери, че всички документи са представени в изискуемата форма. Електронни документи, изискани в оригинал (всички декларации) са попълнени по образец и са подписани с КЕП съгласно изискванията на настоящите Условия за кандидатстване. Електронни копия на документи, приложени към формуляра за кандидатстване не се подписват с КЕП, като достоверността им се удостоверява единствено чрез подписването на формуляра посредством ИСУН.

В случай, че при оценката на проектното предложение бъде установена липса на документи и/или друга нередовност, Оценителната комисия ще изпрати до кандидата уведомление за установените нередовности. Уведомлението за установени нередовности се изпраща през ИСУН 2020 чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. Кандидатът следва да представи липсващите документи[[5]](#footnote-5)/отстрани нередовностите в определения за целта срок, който не може да бъде по-кратък от една седмица. Срокът започва да тече на следваща дата от дата на изпращане на електронното уведомление в ИСУН. Неотстраняването в срок на установените нередовности може да доведе до прекратяване на производството по отношение на конкретния бенефициент.

## 25. Краен срок за подаване на проектните предложения:

Ще се прилага процедура чрез директно предоставяне на безвъзмездна финансова помощ на конкретен бенефициент с **краен срок** за **подаване на проектното предложение: 17:30 часа на 28.02.2017 г.**

**ВАЖНО!:** По настоящата процедура конкретният бенефициент може да подаде само едно проектно предложение в рамките на едно кандидатстване, при съобразяване с изискванията съгласно настоящите Условия за кандидатстване.

По настоящата процедура чрез директно предоставяне на безвъзмездна финансова помощ конкретният бенефициент може да поиска разяснения по документите в срок до три седмици преди изтичането на срока за кандидатстване. Разясненията се утвърждават от Ръководителя на Управляващия орган, като се дават по отношение на Условията за кандидатстване, но не съдържат становище относно качеството на проектното предложение.

Въпросите/исканията за разясненията от страна на конкретния бенефициент се задават в писмена форма, като писмото се завежда с номер в деловодството на Министерството на икономиката на следния адрес:

**Министерство на икономиката,**

**Главна дирекция „Европейски фондове за конкурентоспособност“**

**София, ул. „Славянска“ № 8**

**На вниманието на Ръководителя на Управляващия орган на ОПИК 2014-2020.**

Разясненията се съобщават на конкретния бенефициент по реда на чл. 26, ал. 6 от Закона за управление на средствата от ЕСИФ, като се изпращат на конкретния бенефициент и се публикуват на интернет страницата на програмата ([www.opcompetitiveness.bg](http://www.opcompetitiveness.bg)) и в ИСУН 2020 в 10-дневен срок от получаване на искането, но не по-късно от две седмици преди изтичането на срока за кандидатстване по процедурата.

## 26. Адрес за подаване на проектните предложения/концепциите за проектни предложения:

Проектното предложение по настоящата процедура се подава изцяло по електронен път чрез ИСУН 2020 на следния интернет адрес: <https://eumis2020.government.bg>.

## 27. Допълнителна информация

**Решение за предоставяне на безвъзмездна финансова помощ и сключване на административен договор:**

В едноседмичен срок от приключване на оценяването Ръководителят на управляващия орган (РУО) взема решение за предоставянето на безвъзмездна финансова помощ за одобреното проектно предложение. Решението на РУО се обективира в административен договор за предоставяне на безвъзмездна финансова помощ на конкретния бенефициент.

Решение за прекратяване на процедурата чрез директно предоставяне може да се вземе при следните случаи:

* Когато няма постъпили проектни предложения, в случай че е определен краен срок за подаване или когато всички подадени проектни предложения са оттеглени;
* При спиране на финансирането по съответната програма или по част от нея;
* В случай, че конкретният бенефициент не отстрани в срок нередовност, непълнота и/или несъответствие с изискванията.

При наличие на положителен резултат от оценяването, в писменото уведомление към конкретния бенефициент Управляващият орган го информира за необходимостта от представяне на следните документи:

1. Заявление за профил за достъп на ръководител на бенефициента до ИСУН 2020 (**Приложение М1** към Условията за изпълнение) и/или Заявление за профил за достъп на оправомощени от бенефициента лица до ИСУН 2020 (**Приложение М2** към Условията за изпълнение) – подписано от законния представител на кандидата.
2. Декларация за нередности (**Приложение К** към Условията за изпълнение)

**Уведомяването на конкретния бенефициент за сключване на административния договор за директно предоставяне на безвъзмездна финансова помощ се извършва писмено.**

## 28. Приложения към Условията за кандидатстване за кандидатстване:

Ръководство за потребителя за модул „Е-кандидатстване“ – **Приложение А**

Декларация, че кандидатът е запознат с условията за кандидатстване и условията за изпълнение – **Приложение Б**

Декларация относно статута по ЗДДС – **Приложение В**

Декларация за съгласие данните от статистическите изследвания да бъдат предоставяни от НСИ – **Приложение Г**

Критерии и методика за оценка – **Приложение Д**

Техническа спецификация на предвидените за закупуване по проекта активи/услуги – **Приложение Е**

Образец на средносрочна рамкова програма за подкрепа на дейности по ОПИК 2014-2020 **– Приложение Ж**

Указание на министъра на финансите относно третиране на данък върху добавената стойност като допустим разход при изпълнение на проекти по Оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело, за финансовата рамка 2014 – 2020 г – **Приложение З**

1. Global Competitiveness report e международно годишно изследване на Международния икономически форум (МИФ) и към настоящия момент включва данни за 144 страни като обхваща различни аспекти на конкурентоспособността [↑](#footnote-ref-1)
2. Водещи оценители в областта на предоставяне на акредитация на провайдери и обучители [↑](#footnote-ref-2)
3. В сила от 15.04.2016 г. (Обн. ДВ. бр.[13](http://web6.ciela.net/Document?documentId=2136735703&dbId=0&edition=0) от 16 Февруари 2016 г. , доп. ДВ. бр.34 от 3 Май 2016 г.) [↑](#footnote-ref-3)
4. Арг. от чл. 5, ал. 2, т. 9 и ал. 4 от ЗОП [↑](#footnote-ref-4)
5. Повторно изискани документи в оригинал (декларации) се подписват с КЕП съгласно настоящите Условия за кандидатстване. Повторно изискани копия на документи, приложени към формуляра за кандидатстване както и представянето на разяснения от кандидата, не се подписват с КЕП, като достоверността им се удостоверява единствено чрез подписване на електронния отговор на кандидата от законният представител/и на кандидата или оправомощено от него лице/а, както и документа за оправомощаване. [↑](#footnote-ref-5)